CELEX: 22018D0801
Language: lt
Date: 1497312000000
Title: 2017 m. birželio 13 d. EEE jungtinio komiteto sprendimas Nr. 106/2017, kuriuo iš dalies keičiamas EEE susitarimo XIII priedas (Transportas) [2018/801]

7.6.2018   
               
               
                  LT
               
               
                  Europos Sąjungos oficialusis leidinys
               
               
                  L 142/5
               
            EEE JUNGTINIO KOMITETO SPRENDIMAS
      Nr. 106/2017
      2017 m. birželio 13 d.
      kuriuo iš dalies keičiamas EEE susitarimo XIII priedas (Transportas) [2018/801]
      EEE JUNGTINIS KOMITETAS,
      atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
      kadangi:
      
                  (1)
               
               
                  į EEE susitarimą turi būti įtrauktas 2016 m. kovo 18 d. Komisijos reglamentas (ES) 2016/403, kuriuo Europos Parlamento ir Tarybos reglamentas (EB) Nr. 1071/2009 papildomas sunkių Sąjungos taisyklių pažeidimų, dėl kurių kelių transporto įmonė gali prarasti nepriekaištingą reputaciją, klasifikacija ir kuriuo iš dalies keičiamas Europos Parlamento ir Tarybos direktyvos 2006/22/EB III priedas (1);
               
            
                  (2)
               
               
                  todėl EEE susitarimo XIII priedas turėtų būti atitinkamai iš dalies pakeistas,
               
            PRIĖMĖ ŠĮ SPRENDIMĄ:
      1 straipsnis
      EEE susitarimo XIII priedas iš dalies keičiamas taip:
      
                  1.
               
               
                  Po 19ab punkto (Komisijos reglamentas (ES) Nr. 1213/2010) įterpiamas šis punktas:
                  
                              „19ac.
                           
                           
                              
                                 32016 R 0403: 2016 m. kovo 18 d. Komisijos reglamentas (ES) 2016/403, kuriuo Europos Parlamento ir Tarybos reglamentas (EB) Nr. 1071/2009 papildomas sunkių Sąjungos taisyklių pažeidimų, dėl kurių kelių transporto įmonė gali prarasti nepriekaištingą reputaciją, klasifikacija ir kuriuo iš dalies keičiamas Europos Parlamento ir Tarybos direktyvos 2006/22/EB III priedas (OL L 74, 2016 3 19, p. 8).“
                           
                        
            
                  2.
               
               
                  21a punktas (Europos Parlamento ir Tarybos direktyva 2006/22/EB) papildomas šia įtrauka:
                  
                              „—
                           
                           
                              
                                 32016 R 0403: 2016 m. kovo 18 d. Komisijos reglamentu (ES) 2016/403 (OL L 74, 2016 3 19, p. 8).“
                           
                        
            2 straipsnis
      
         Europos Sąjungos oficialiojo leidinio EEE priede skelbtinas Reglamento (ES) 2016/403 tekstas islandų ir norvegų kalbomis yra autentiškas.
      3 straipsnis
      Šis sprendimas įsigalioja 2017 m. birželio 14 d., jei pateikti visi pranešimai pagal EEE susitarimo 103 straipsnio 1 dalį (*1).
      4 straipsnis
      Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
      
         Priimta Briuselyje 2017 m. birželio 13 d.
         
            
               EEE jungtinio komiteto vardu
            
            
               Pirmininkas
            
            Claude MAERTEN
         
      
      
         (1)  OL L 74, 2016 3 19, p. 8.
      
         (*1)  Konstitucinių reikalavimų nenurodyta.